23.2.2023.
LV
Eiropas Savienības Oficiālais Vēstnesis
L 58/1403 KOMISIJA IZMĒĢINĀJUMA PROJEKTI
PP 01 — NODAĻA PĒTNIECĪBA UN INOVĀCIJA (turpinājums) PP 01 23
(turpinājums)
PP 01 23 04
(turpinājums) — netraucēta integrācija tīmekļa vietnē www.missingchildrenukraine.eu 3 valodās (EN, UA, RU), tostarp ziņošanas veidlapa par jaunu lietu (saņemšanu) un funkcija, lai nosūtītu reklāmas aicinājumus tiešsaistes plakātu veidā par satraucošiem pazudušu bērnu pārrobežu gadījumiem; — automātiska plakātu izveide reklāmas aicinājumam drukātā veidā.
Turklāt ierosinātā izmēģinājuma projekta ietvaros tiks izstrādāti vēl divi instrumenti: — privātas mobilās lietotnes (Android un iOS), kas nodrošina vieglu piekļuvi pazudušo bērnu izsekošanas platformai un tās kontroli, izmantojot mobilo ierīci, nodrošinot oficiālo reaģēšanas organizāciju pilnvarotiem lietotājiem visā Eiropā uznirstošus paziņojumus par incidentiem/atjauninājumiem, kas saistīti ar pazudušu bērnu lietām un kas, pamatojoties uz informāciju un/vai platformas intelektisko salīdzināšanas algoritmu rezultātiem, varētu atrasties viņu valstīs. — īpaši sociālajiem medijiem izstrādāts intelektisks bots (balstīts arī uz MI), ar kura starpniecību Ukrainas ģimenes varētu ziņot par jaunu pazuduša bērna lietu.
Pašlaik Facebook Messenger ir galvenais saziņas līdzeklis, ko Ukrainas iedzīvotāji izmanto, lai sazinātos ar Ukrainas organizāciju reaģēšanai uz pazudušu bērnu gadījumiem.
Viss lietas paziņošanas process ir balstīts tikai uz ziņojumu apmaiņu, ko atbalsta daži brīvprātīgie, kuriem ir grūtības pilnībā apstrādāt informāciju, ko par pazudušu bērnu lietām saņem ar Messenger starpniecību.
Bots ir paredzēts, lai automatizētu visu procesu ziņošanai par pazušanu, viedā veidā uzdodot un saņemot atbildes uz konkrētiem jautājumiem un izveidojot jaunas lietas datubāzē, kas saistīta ar jebkādiem pieejamiem pierādījumiem (attēliem, juridiskiem dokumentiem u. c.), ļaujot Ukrainas lietu pārvaldītājiem koncentrēties uz lietu pārvaldību, nevis tērzētavā saņemto datu ievadīšanu un salīdzināšanu.
Ierosinātajam izmēģinājuma projektam būs ne tikai tūlītēja pozitīva ietekme uz Ukrainas humanitāro krīzi, bet tas var arī radīt pamatu, kas ļautu visām pazudušo bērnu organizācijām, kuras darbojas "Missing Children Europe" paspārnē, būt gatavām jebkādai starptautiska mēroga un rakstura ārkārtas situācijai nākotnē.
Turklāt attiecībā uz Ukrainas nepavadītiem nepilngadīgajiem ierosinātā izmēģinājuma projekta ietvaros ieviestās lietu pārvaldības procedūras un instrumentus nākotnē varētu viegli attiecināt uz visiem nepavadītiem nepilngadīgajiem, kas pazuduši Savienībā, jo mēs zinām, ka laikposmā no 2018. līdz 2021. gadam pazuduši vairāk nekā 18 000 nepilngadīgo un ka tiek ziņots arī 116000 tīklam (Eiropas karstā tālruņa līnija pazudušajiem bērniem) par arvien lielāku skaitu no viņiem visā Eiropā.
Šā izmēģinājuma projekta rezultāti var palīdzēt līdzīgos pasākumos daudzām dalībvalstīm un organizācijām, kas meklē pazudušus bēgļu bērnus visā Eiropā, kā arī savest kopā un aizsargāt bērnus vai pat sievietes/mātes, periodiski brīdinot par viņu drošu atrašanās vietu/atrašanos.
Būs paredzēta papildu iespēja šo lietotni mātēm/sievietēm izmantot kā drošības pogu.
1.
Šis izmēģinājuma projekts var izmantot veiksmīgo pieredzi, kas gūta "ChildRescue" projektā, kurš uztur īpašu datubāzi par pazudušo bērnu gadījumiem (gan aktīviem, gan senākiem), uzglabājot informāciju un detalizētus datus par katru gadījumu, un kurā ietverts intelektisks rīks, ar ko var klasificēt (pamatojoties uz katra aktīvā gadījuma pieejamo datu analīzi un intelektisku modeli, kas, izmantojot mašīnmācīšanās modeļus, salīdzina to ar senākām lietām) bērna pazušanas veidu, piemēram, aizbēgšana/ pamešana, nolaupīšana, ko veic ar ģimeni nesaistīta persona, nolaupīšana, ko veic ģimenes loceklis, aizgādības tiesību pārkāpumi, pazušana un piespiedu pazušana.
Bērnu glābšanas platformu var pielāgot, uzlabot un atjaunināt, lai tā būtu gatava un funkcionējoša Ukrainas kara rezultātā pazudušo bērnu gadījumu apstrādei.